|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület** **2023. szeptember 20-ai rendes ülésére**

|  |  |
| --- | --- |
| **Tárgy:** | ERöMŰVHÁZ Nonprofit Kft. 2023. évi pénzügyi tervének módosítása |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

a jegyző jogkörében eljárva

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Csányi u. 5. szám alatt működő Erzsébetvárosi Zsidó Történeti Tár működtetését 2023. szeptember 1. napjától az Erzsébetvárosi Zsidó Örökségért Alapítvány látja el a Képviselő-testület 249/2023. (VII.12.) határozata értelmében (előterjesztés 1. sz. melléklete).

A határozat 6. pontjában a Képviselő-testület felkérte az ERöMŰVHÁZ Nonprofit Kft.-t, hogy a Zsidó Történeti Tárra vonatkozó feladat ellátásának megszűnésére tekintettel módosítsa a 2023. évi pénzügyi tervét. A határozati javaslat 1. számú mellékletét képező módosított pénzügyi tervben a Csányi u. 5. szám alatti telephely tekintetében időarányosan, a 2023. szeptember 1. – 2023. december 31. közötti időszakra vonatkozóan csökkentek a tervezett bevételek és kiadások. A Kft. 2023. évre igényelt keretösszege 376.546.000 Ft-ról így 351.028.000 Ft-ra módosult, amely miatt módosítani szükséges a Közszolgáltatási keretszerződést kiegészítő szerződést.

A Képviselő-testület döntése nyomán módosított pénzügyi tervet a Kft. Felügyelő Bizottsága 2023. szeptember 6-án véleményezte, döntése az előterjesztés 2. számú mellékletében olvasható.

Tájékoztatom továbbá a Képviselő-testületet, hogy a Csányi u. 5. szám alatti telephelyen feladatot ellátó valamennyi munkavállaló 2023. szeptember 1. napjától az Erzsébetvárosi Zsidó Örökségért Alapítvány alkalmazásában látja el továbbiakban a feladatait.

A Képviselő-testület hatáskörét a 13/2021. (II.17.) a helyi közművelődési feladatok ellátásáról szóló önkormányzati rendelet 7.§ (7) bekezdése alapozza meg:

*„(7) Az ERöMŰVHÁZ Nonprofit Kft. éves közszolgáltatási és pénzügyi tervét, valamint a megvalósított feladatokról szóló szakmai beszámolóját a Képviselő-testület fogadja el.”*

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2023. (IX.20.) határozata az ERöMŰVHÁZ Nonprofit Kft. 2023. évi keretösszegének, pénzügyi tervének módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. jóváhagyja az ERöMŰVHÁZ Nonprofit Kft. 2023. évi módosított pénzügyi tervét a határozat 1. sz. melléklete szerint, amely alapján a 2023. évi kompenzációs keretösszeget 351.028.000 Ft-ban állapítja meg,
2. elfogadja az ERöMŰVHÁZ Nonprofit Kft.-vel kötendő 2023/3. számú kiegészítő szerződést a határozat 2. sz. melléklete szerint.

3. felhatalmazza a polgármestert a 2023/3. számú kiegészítő szerződés aláírására.

**Felelős**: Niedermüller Péter polgármester  
**Határidő**: 2023. október 15.

Budapest, 2023. augusztus 30.

Niedermüller Péter  
 polgármester

Mellékletek:

Előterjesztés melléklete

1. sz. melléklet: Képviselő-testület 249/2023. (VII.12.) számú határozata
2. sz. melléklet: Felügyelő Bizottság határozata
3. sz. melléklet: Közszolgáltatási keretszerződés

Határozati javaslat melléklete:

1. sz. melléklet: 2023. évi pénzügyi terv
2. sz. melléklet: 2023/3. számú kiegészítő szerződés