|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. szeptember 20 - ai

rendes ülésére

**Tárgy:**  A Klaudió Civil Központ működtetésére kiírt felhívásra beérkezett pályázatok elbírálása

**Készítette:**

Gyuris Gabriella

irodavezető

**Törvényességi szempontból kifogást nem emelek:**

a jegyző jogkörében eljárva

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Képviselő-testület 254/2023. (VII. 12.) határozatában arról döntött, hogy a Nagy Diófa u. 34. szám alatt található Klaudió Civil Központ további működtetése céljából pályázati felhívást tesz közzé tekintettel arra, hogy a Slam Poetry Magyarország Egyesülettel kötött megállapodás 2023. október 13-án megszűnik (1. számú melléklet). A pályázati felhívásra (2. számú melléklet) a benyújtásra rendelkezésre álló határidőn belül három pályázat érkezett, amelyek megfelelnek a pályázati feltételeknek. A Magyar Diszlexia Alapítvány esetében hiánypótlás keretében került kiegészítésre a pályázat.

Az alábbi civil szervezetek nyújtottak be pályázatot a civil központ működtetésére:

1. Magyar Diszlexia Alapítvány, pályázata a 3. számú mellékletben olvasható.
2. Epicentrum Egyesület és az Erzsébetvárosi Civilek Szövetsége alkotta konzorcium, pályázata a 4. számú mellékeltben olvasható
3. Partners Hungary Alapítvány, pályázata az 5. számú mellékletben olvasható.

A benyújtott pályázatok közül az Epicentrum Egyesület és az Erzsébetvárosi Civilek Szövetsége alkotta konzorcium pályázata minősül a legelőnyösebbnek, hiszen induláskor is minimum két szervezet erőforrásai adódnak össze. Az Erzsébetvárosi Civilek Szövetsége a várakozások szerint nagy tömegeket megmozgató érdekvédelmi szervezet lesz, ami sok helyi önkéntest tud és szándékozik megszólítani és bevonni a központ életébe. Ez a KlauDió működése szempontjából kifejezetten ígéretes és kívánatos.

A konzorciumi pályázat másrészről, több javaslatot tesz civil szervezetek programjai mellett kifejezetten lakossági programokra, amely az önkormányzat jövőbeni terveihez jól illeszkedik. A civil szervezetek mellett közvetlenül szólítja meg a lakosságot, a lakosság szinte minden rétegét lefedi. Lakossági visszajelzések szerint ez egyrészt kifejezett várakozása, igénye a lakosságnak, másrészt elősegíti a további civil önszerveződést a kerületben.

**Fentiek alapján javaslom, hogy a Klaudió Civil Központ működtetésével 2023. október 14. napjától az Epicentrum Egyesület és az Erzsébetvárosi Civilek Szövetsége alkotta konzorciumot bízza meg a Képviselő-testület.**

A Képviselő-testület hatáskörét a nemzeti vagyonról szóló 2011. évi CXCVI. törvény 11. § (16) bekezdése, valamint Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. Kerület Erzsébetváros Önkormányzat Képviselő-testületének 11/2012. (III.26.) önkormányzati rendelete 5.§ (2) bekezdése alapozza meg.

Fentiek alapján kérem a tisztelt Képviselő-testületet az előterjesztés megtárgyalására, és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (IX.20.) határozata a Klaudió Civil Központ működtetéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a 1072 Budapest, Nagydiófa u. 34. szám alatt lévő Klaudió Civil Központ működtetésére kiírt pályázaton az **Epicentrum Egyesület és az Erzsébetvárosi Civilek Szövetsége alkotta konzorcium pályázatát** **nyilvánítja nyertes pályázatnak**.
2. felhatalmazza a Polgármestert a működtetésre vonatkozó együttműködési megállapodás aláírására, amelynek a – pályázati felhívásban foglalt feltételek és a nyertes pályázat tartalmának figyelembevételével – tartalmaznia kell különösen a következőket:
3. az együttműködési megállapodás időtartamát, a felmondásra, megszüntetésre vonatkozó feltételeket
4. a felek által az együttműködés keretében vállalt kötelezettségeket, és az őket megillető jogokat
5. a civil szervezetek részére történő ingyenes helyiséghasználat biztosításának feltételeit
6. a működtetés keretében nyújtott vissza nem térítendő támogatás elszámolására vonatkozó szabályokat
7. a civil szervezetek részére nyújtott ingyenes képzések, előadások lebonyolításával kapcsolatos szabályokat
8. a helyiségek használatával összefüggő felelősségi, kártérítési szabályokat
9. a beszámolási kötelezettségre vonatkozó szabályokat.

**Felelős**: Niedermüller Péter polgármester

**Határidő**: 1. pont tekintetében azonnal

1. pont tekintetében 2023. október 13.

Budapest, 2023. szeptember 1.

Szücs Balázs

alpolgármester

**Melléklet**:

1. melléklet: Képviselő-testület 254/2023. (VII.12.) számú határozata
2. melléklet: Pályázati felhívás
3. melléklet: Magyar Diszlexia Alapítvány pályázata
4. melléklet: Epicentrum Egyesület és Erzsébetvárosi Civilek Szövetsége pályázata
5. melléklet: Partners Hungary Alapítvány pályázata