|  |
| --- |
| **Budapest Főváros VII. Kerület Erzsébetváros Önkormányzata**  **Dr. Kispál Tibor alpolgármester** |

Iktatószám:

Napirendi pont: ….

Előterjesztve: Városüzemeltetési Bizottság

**ELŐTERJESZTÉS**

**A Képviselő-testület** **2023. szeptember 20-ai rendes ülésére**

|  |  |
| --- | --- |
| **Tárgy:** | Javaslat a közbiztonság javítása érdekében ingyenes elektronikus riasztó ajtóék beszerzésére |

**Készítette:**

Csüllög Szilvia Márta

Hatósági és Ügyfélszolgálati Iroda vezetője

**Törvényességi szempontból kifogást nem emelek:**

a jegyző jogkörében eljárva

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Erzsébetvárosban, mint ahogy általában a belvárosias környezetben található társasházak többségében, komoly közbiztonsági problémát okoznak a társasházi lakásokba való betöréses lopások. A besurranók folyamatosan keresik az esetlegesen – akár szellőztetés céljából – nyitva hagyott, vagy a nem korszerű biztonsági zárral felszerelt bejárati ajtókat.

A helyi lakók vagy lakóközösségek részére már most is több támogatást nyújt az Erzsébetvárosi Önkormányzat biztonsági berendezések létesítéséhez, ilyen a kapufigyelő rendszer kialakítására, illeve a hevederzár felszerelésére kiírt önkormányzati pályázat is.

A kerületi nyugdíjasok, vagy a kiskorú gyermeküket egyedül nevelő szülők biztonság érzetének növelése érdekében a fenti intézkedéseken túl javasolt az elektromos ajtóékek beszerzése, és részükre díjmentesen történő biztosítása is. Az elektromos ajtóék megfelelő választás a társasházakban lakók számára. Az ajtó illetéktelen nyitása esetén a készülék jelez, többek között akkor is, ha az ajtót kívülről feszítéssel megpróbálják kinyitni, ezáltal a lakó nemcsak nappal, de éjszaka is teljes biztonságban érezheti magát.

Kérjük a tisztelt Képviselő-testületet, hogy továbbra is támogassák Erzsébetváros közbiztonságának növelését, ezzel együtt ennek elősegítése érdekében elektromos riasztó ajtóékek beszerzését, és az arra jogosultak részére térítésmentesen történő átadását.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének …/2023. (IX.20.) határozata a helyi közbiztonságot javító további intézkedésről**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. továbbra is elkötelezett a helyi közbiztonság javítására megteendő intézkedések mellett, ennek érdekében minden erzsébetvárosi lakóhellyel rendelkező 65. életévét betöltött személy, vagy kiskorú gyermekét egyedül nevelő szülő részére lakásonként egy darab elektromos ajtóéket biztosít.
2. a feladat ellátására legfeljebb 600.000 Ft, azaz hatszázezer forint fedezetet biztosít a 2023. évi költségvetés terhére.
3. felkéri a polgármestert, hogy gondoskodjon az eszközök beszerzéséről, valamint a beszerzést követően azok jogosulti kör részére történő átadásáról.

**Felelős:** Niedermüller Péter polgármester  
**Határidő:** folyamatos

Budapest, 2023. augusztus 29.

Dr. Kispál Tibor

alpolgármester