**Budapest Főváros VII. Kerület Erzsébetváros Önkormányzata és Polgármesteri Hivatala Közbeszerzési Szabályzatának 4. számú módosítása**

**1./** A Közbeszerzési Szabályzat „II. Fejezet A KÖZBESZERZÉSI TERV, ELŐZETES TÁJÉKOZTATÓ” című fejezet címe helyébe a következő cím lép:

***„II. Fejezet A KÖZBESZERZÉSI TERV, ELŐZETES TÁJÉKOZTATÓ, ELŐZETES PIACI KONZULTÁCIÓ”***

**2./** A Közbeszerzési Szabályzat II. fejezet „2. Előzetes tájékoztató” című alfejezete 2.1 pontja törlésre kerül és a 2.2. pont helyébe a következő rendelkezés lép:

*2.2. Az Önkormányzat, a Hivatal, valamint az Önkormányzat nem önállóan gazdálkodó költségvetési szerve közbeszerzései kapcsán - a Hivatal Szakirodája javaslata alapján - a Városüzemeltetési Iroda előterjesztésében a Jegyző dönt arról, hogy a Kbt­ben nem kötelező jelleggel meghatározottaknak megfelelően a Hivatal adott évre tervezett közbeszerzéseiről; a külön jogszabályban meghatározott minta szerint, előzetes éves összesített tájékoztatót jelentet-e meg. Amennyiben a Jegyző előzetes tájékoztató közzétételéről határoz, a hirdetmény előkészítésének, elfogadásának és közzétételének szabályai megegyeznek a részvételi/ajánlati felhívásokra vonatkozó szabályokkal.*

**3./** A Közbeszerzési Szabályzat II. fejezete kiegészül az alábbi, „3. Előzetes piaci konzultáció” című alfejezettel:

**3. Előzetes piaci konzultáció**

3*.1 Az Önkormányzat, a Hivatal, valamint az Önkormányzat nem önállóan gazdálkodó költségvetési szerve közbeszerzései kapcsán - a Hivatal Szakirodája javaslata alapján - a Városüzemeltetési Iroda előterjesztésében a Jegyző dönt arról, hogy valamely közbeszerzési eljárás előkészítése során az ajánlatkérő előzetes piaci konzultációt folytasson le az EKR használatával.*

*3.2 Az egyajánlatos közbeszerzések számának csökkentését szolgáló intézkedésekről szóló 63/2022. (II. 28.) Korm. rendelet 1. § (1) bekezdés b) pontja által érintett közbeszerzések esetében - a Hivatal Szakirodája javaslata alapján - a Városüzemeltetési Iroda előterjesztésében a Jegyző dönt arról, hogy az adott közbeszerzési eljárás előkészítése során előzetes piaci konzultáció kerül lefolytatására, vagy pedig a közbeszerzési eljárás előzetes piaci konzultáció alkalmazása nélkül, de a Kbt. 75. § (2) bekezdés e) pontja szerinti eredménytelenségi ok kikötésével kerüljön megindításra.*