**Budapest Főváros VII. kerület Erzsébetváros Önkormányzata Képviselő-testületének …/2023. (IX…..) önkormányzati rendelete**

**a Budapest Főváros VII. kerület Erzsébetváros Önkormányzata Képviselő-testületének az Önkormányzat jelképei használatának szabályozásáról szóló 21/2013. (IV.30.)**

**önkormányzati rendelete módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva a Budapest Főváros VII. kerület Erzsébetváros Önkormányzata Képviselő-testületének az Önkormányzat jelképei használatának szabályozásáról szóló 21/2013. (IV.30.) önkormányzati rendelete módosításáról a következőket rendeli el:

1. **§**

Budapest Főváros VII. kerület Erzsébetváros Önkormányzata Képviselő-testületének az Önkormányzat jelképei használatának szabályozásáról szóló 21/2013. (IV.30.) önkormányzati rendelete (a továbbiakban: Rendelet) a következő 10/A. és 10/B §-sal egészül ki:

**„10/A. § [Az Erzsébetváros elnevezés használata]**

(1) Erzsébetváros nevét, a név ragozott, vagy toldalékos formáját bármely jogi személy, jogi személyiséggel nem rendelkező szervezet, egyéni vállalkozó, vagy üzletszerű gazdasági tevékenység céljára a cégnyilvántartásba történő bejegyzéssel létrejövő szervezet elnevezésében csak előzetes engedély alapján használhatja.

(2) A névhasználat akkor engedélyezhető,

a) ha a kérelmező természetes személy lakó- vagy tartózkodási helye, nem természetes személy székhelye, telephelye vagy fióktelepe Erzsébetváros közigazgatási területén található, vagy

b) tevékenysége vagy működése Erzsébetvároshoz kötődik.

**10/B. § [Az Erzsébetváros névhasználat engedélyezése]**

(1) Az Erzsébetváros névhasználat engedélyezés iránti kérelmet a polgármesternek címezve, a Hatósági és Ügyfélszolgálati Irodán kell előterjeszteni a 6. melléklet szerinti nyomtatványon.

(2) A névhasználati engedélyezési eljárás önkormányzati hatósági ügy, amelyben az általános közigazgatási rendtartásról szóló [2016. évi CL. törvény](https://njt.hu/jogszabaly/2016-150-00-00) rendelkezéseit kell alkalmazni.

(3) A polgármester átruházott hatáskörben dönt az Erzsébetváros névhasználat engedélyezéséről.

(4) A névhasználat díjmentes.

(5) A névhasználati kérelemnek tartalmaznia kell:

a) az Erzsébetváros név tervezett használatának célját,

b) a használat tervezett időtartamát, és

c) a használat formáját.

(6) A kérelemhez csatolni kell az Erzsébetváros elnevezéssel ellátott dísz- vagy emléktárgy, jelvény, embléma vagy egyéb termék tervét.

**(7**) Erzsébetváros nevének használatára vonatkozó engedélynek tartalmaznia kell:

a) az engedélyes megnevezését és címét,

b) az engedélyezett névhasználat pontos szövegét,

c) az engedély időtartamát, és

d) a használattal kapcsolatos egyéb kikötéseket.

(8) A névhasználatra vonatkozó engedély a kérelemben foglaltaknak megfelelően szólhat határozatlan vagy határozott időtartamra.

(9) A névhasználati engedélyben a használat módjára előírások, feltételek megállapíthatók.

(10) A polgármester a névhasználat iránti kérelmet elutasítja, a kiadott engedélyt visszavonja vagy a névhasználatot megtiltja, ha a kérelmező által végzett vagy végezni tervezett tevékenység, vagy a névhasználat tervezett célja

a) Erzsébetvárosnak, lakosságának vagy a településen tevékenykedő jogi személyek vagy jogi személyiséggel nem rendelkező szervezetek jó hírét, jogos érdekét, méltóságát sérti vagy veszélyezteti,

b) az Önkormányzat érdekeit, jogát, méltóságát sérti,

c) az Erzsébetváros név használója az engedélyben foglaltaktól eltér,

d) az Erzsébetváros nevet a közízlést sértő, vagy jóerkölcsbe ütköző módon használják.

(11) Amennyiben az Erzsébetváros elnevezést jogtalanul használó a tiltás ellenére nem hagy fel a névhasználattal, úgy a polgármester jogosult a névviselési jog sérelmére hivatkozva a polgári jog szabályai szerint bíróság előtt eljárást kezdeményezni.

(12) A névhasználatra vonatkozó engedélyekről a Hatósági és Ügyfélszolgálati Iroda nyilvántartást vezet.

(13) Aki közigazgatási megjelölést vagy nevet jelen rendelet hatálybalépése előtt jogszerűen felvette és folyamatosan használja, utólagos engedély iránti kérelem benyújtására nem köteles.”

1. **§**

A Rendelet az 1. melléklet szerinti 6. melléklettel egészül ki:

1. **§**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

1. **§**

E rendelet rendelkezései a hatályba lépését követően indult ügyekben alkalmazandóak.

**a jegyző jogkörében eljárva Niedermüller Péter**

**dr. Nagy Erika aljegyző polgármester**

**Záradék**

A rendelet kihirdetése 2023. ………napján a Szervezeti- és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu/) honlap szerkesztője részére.

**a jegyző jogkörében eljárva**

**dr. Nagy Erika aljegyző**

# Általános indokolás

Igény merült fel arra vonatkozóan, hogy az „Erzsébetváros” név használatára irányuló kérelmek egységes módon kerüljenek kezelésre, a kiadott engedélyek azonos szempontrendszer alapján szülessenek meg. Ezen követelményeknek való megfelelést célozza a rendelet módosítása.

**Részletes indokolás**

1. **§**

Az Erzsébetváros név használatának engedélyezésére vonatkozó részletszabályokat, valamint az engedély nélküli használatra vonatkozó eseteket tartalmazza.

1. **§**

A rendelet új melléklettel történő kiegészítéséről rendelkezik, mely az Erzsébetváros név használatával kapcsolatos kérelem nyomtatványt tartalmazza.

**3-4.§**

A rendelet hatálybalépéséről valamint hatályvesztéséről rendelkezik, továbbá az alkalmazására vonatkozó kitételt tartalmaz.

**1. számú melléklet**

**KÉRELEM**

**Erzsébetváros településnév használatának engedélyezéséhez**

**1. Természetes személy kérelmező adatai:**

Név: …………………………………………………………………………………………………..

Lakcím: ……………………………………………………………………………………………….

Levelezési cím (ha a lakcímtől, székhelytől eltér): ………………………………..…………………

Elektronikus levélcím: ………………………………………………………………………………..

Telefonszám: ………………………………………………………………………………………….

A kérelmező tevékenységi köre: …………………………………………………………………….

**2. Jogi személy/ civil szervezet kérelmező adatai:**

Név:………………………………………………………………………………………………….

Székhely: ............................................................................................................................................

Cégjegyzékszám/nyilvántartási szám: .................................................................................................

Erzsébetvárosi telephely/fióktelep címe: .............................................................................................

Elektronikus levélcím: ……………………………………………………………………………….

Telefonszám: …………………………………………………………………………………………

A jogi személy képviselőként eljáró személy neve: .................................................................

**3. A kérelmezett névhasználattal kapcsolatos adatok:**

A kérelmezett névhasználat időtartama:

1. határozatlan időre
2. határozott időre, mégpedig a következő dátumig, vagy feltétel bekövetkeztéig:……………………….………………………………………….
3. a kérelmező működésének, tevékenység folytatásának idejére,
4. egy alkalomra,
5. több, mégpedig …….. számú alkalomra.[[1]](#footnote-1)

A kérelmezett névhasználat célja, módja:

* + - 1. megnevezésben, az alábbi formában: ……………………………………………………..
      2. tevékenység során, vagy működéssel összefüggésben, a következők szerint: …………………………………………………………………………………………………………………………………………………………………………………………………………………………………………………………………………...
      3. emblémán, jelvényen, kiadványon, dísz-vagy emléktárgyon, egyéb terméken, a következők szerint: ……………………………………………………………………………………………………………………………………………………………………………………………………………………
      4. az alábbi darabszámban:………………………...……………………………………………..

**4. A kérelmező Erzsébetváros településhez való kötődése:**

Kérelmező tevékenysége, működése jellemző módon Erzsébetváros településhez kötődik, az alábbiak szerint: ………………………………………………………………………………………………………

**5. A kérelemhez csatolt mellékletek:**

* Szervezet létesítő okiratának (pl. alapszabály, társasági szerződés) eredeti vagy másolati példánya
* Az embléma, jelvény, kiadvány, dísz-, vagy emléktárgy, egyéb termék színes terve, a tényleges méret és a nagyítás, kicsinyítés léptékének feltüntetésével (csak akkor szükséges, ha a nevet emblémán, jelvényen, kiadványon, dísz-, vagy emléktárgyon, egyéb terméken kívánja feltüntetni)
* Egyéb (pl. képviseleti jogosultságot igazoló okirat, meghatalmazás, stb.): ………………………………………………………………………………………………..

**Kérem a településnév használatának engedélyezését!**

Budapest, …………(év) …………………(hó) ……………(nap)

……………………………………………….

Kérelmező aláírása

1. A megfelelő rész aláhúzandó [↑](#footnote-ref-1)