**Budapest Főváros VII. kerület Erzsébetváros Önkormányzata Képviselő-testületének …/2023. (...) önkormányzati rendelete**

**a Budapest Főváros VII. kerület Erzsébetváros Önkormányzata Képviselő-testületének a fás szárú növények védelméről szóló 37/2015. (X.30.)**

**önkormányzati rendelete módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva - figyelemmel a környezet védelmének általános szabályairól szóló 1995. évi LIII. törvény 48. § (2) bekezdésébenés a fás szárú növények védelméről szóló 346/2008. (XII. 30.) Kormányrendelet 8. § (4) bekezdésében kapott felhatalmazásban foglaltakra - a Budapest Főváros VII. kerület Erzsébetváros Önkormányzata Képviselő-testületének a fás szárú növények védelmérőlszóló 37/2015. (X.30.)önkormányzati rendelete módosításáról a következőket rendeli el:

1. **§**

Budapest Főváros VII. kerület Erzsébetváros Önkormányzata Képviselő-testületének a fás szárú növények védelméről szóló 37/2015. (X.30.)számú önkormányzati rendelete (a továbbiakban: Rendelet) 5. §-a következő (13) bekezdéssel egészül ki:

*„(13) Engedély nélküli fakivágás esetén – amennyiben az  élet-, egészség-, és balesetvédelmi okból történő fakivágás nem bizonyított – a kiróható környezetvédelmi bírság összege*

*a) természetes személyek esetén*

*aa) 20 cm alatti törzsátmérő esetén 50.000 Ft,*

*ab) 20-40 cm törzsátmérő esetén 100.000 Ft,*

*ac) 40 cm törzsátmérő felett 200.000 Ft,”*

*b) jogi személyek esetén*

*ba) 20 cm alatti törzsátmérő esetén 500.000 Ft,*

*bb) 20-40 cm törzsátmérő esetén 1.000.000 Ft,*

*bc) 40 cm törzsátmérő felett 2.000.000 Ft.”*

1. §

Hatályát veszti a Rendelet 7. § (3) bekezdés a) pontja.

1. **§**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

1. **§**

E rendelet rendelkezései a hatályba lépését követően indult ügyekben alkalmazandóak.

**a jegyző jogkörében eljárva Niedermüller Péter**

**dr. Nagy Erika aljegyző polgármester**

**Záradék**

A rendelet kihirdetése 2023. ………napján a Szervezeti- és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu/) honlap szerkesztője részére.

**a jegyző jogkörében eljárva**

**dr. Nagy Erika aljegyző**

# Általános indokolás

A fás szárú növények védelmérőlszóló Budapest Főváros VII. kerület Erzsébetváros Önkormányzata Képviselő-testületének 37/2015. (X.30.)számú önkormányzati rendeletének egyes rendelkezései nincsenek összhangban a Kúria Önkormányzati Tanácsa Köf.5.037/2018/4. számú határozatával. A fakivágás esetén meghatározott pótlási kötelezettség, illetve a pénzbeli megváltás nem tartalmazhat szankciós elemet, az engedélyes és az engedély nélküli fakivágás kompenzációjának azonos összegűnek kell lennie, a jogellenes tevékenységre ugyanakkor közigazgatási (környezetvédelmi) bírság róható ki a közigazgatási szabályszegések szankcióiról szóló 2017. évi CXXV. törvény 9-10. § és a környezet védelmének általános szabályairól szóló 1995. évi LIII. törvény 106. § (1) alapján.

**Részletes indokolás**

1. **§**

Az engedély nélküli fakivágás esetén a bírság összegét önkormányzati rendeletben meghatározott szempontok alapján kell megállapítani, a rendelkezés ezt az okozott kár mértéke alapján határozza meg.

1. **§**

A rendelkezés egységesíti az engedélyes és az engedély nélküli fakivágás miatt fizetendő pénzbeli megváltás mértékét.

**3-4.§**

A rendelet hatálybalépéséről valamint hatályvesztéséről rendelkezik.