|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. szeptember 20 - ai

rendes ülésére

**Tárgy:**  Javaslat a Bálint Zsidó Közösségi Ház Alapítvánnyal támogatási szerződések megkötésére

**Készítette:**

Nagy Nóra

kabinetvezető

**Törvényességi szempontból kifogást nem emelek:**

a jegyző jogkörében eljárva

dr. Nagy Erika

aljegyző

**Az előterjesztést nyilvános ülésen kell tárgyalni**.

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

A Bálint Zsidó Közösségi Ház Alapítvány (székhely: 1065 Budapest, Révay utca 16., adószám: 18176018-2-42, nyilvántartási szám: 01-01-0008237) 2023. július 18-án kelt támogatás iránti kérelmeiben kérte Budapest Főváros VII. kerület Erzsébetváros Önkormányzatától a Budapest 150 program keretében megvalósítani kívánt alábbi rendezvények támogatását:

1. 2023. szeptember 10-én megrendezésre kerülő Judafest fesztivál sikeres megvalósításához 6.000.000,- Ft összegű támogatást kért, - amely a kérelem benyújtása óta megvalósult.
2. 2023. augusztus 15.- 2024. február 29 közötti időszakban megvalósításra kerülő fiatalok önkéntességét célzó Micve Hét, a Személyes Történelem projekt kibővített változata, és a 12. Zsidó és Izraeli Filmfesztivál sikeres megvalósításához 9.000.000,- Ft összegű támogatást kért.

A Bálint Zsidó Közösségi Ház Alapítvány (továbbiakban: Bálint Ház) 1994 óta azon dolgozik, hogy a zsidó közösség központjaként kulturális, művészeti, illetve a társadalmi felelősségvállalást középpontba helyező programokkal és szolgáltatásokkal színesítse a budapesti mindennapokat. Tevékenységük részeként szerveznek oktatási, szórakoztató, illetve a kisebbségek inklúzióját és intergrációját elősegítő projekteket és rendezvényeket.

A Budapest 150 program keretében a rendezvények az alábbiakat mutatták, mutatják be, illeve valósulnának meg:

A Judafest fesztivál bemutatta a zsidóság Magyarország és Budapest történelméhez, kultúrájához és sikereihez való hozzájárulását, egyúttal lehetőséget nyújtott arra, hogy a zsidó hagyományok, történelem és kultúra még több emberhez közelebb kerüljön mind a gasztronómia, a zene, a tánc, a vallás, a társadalmi felelősségvállalás és közösségi programok segítségével.

A fiatalok önkéntességét célzó Micve Hétre jelentkezők gyakorlati, helyszíni önkéntes munkát végeznek magyarországi civil szervezeteknél, és a szerzett tapasztalatokra építve egy kétrészes storytelling miniworkshopon vesznek részt. Ez a program a Mitzvah Day magyarországi adaptációja.

A Személyes Történelem projekt kibővített változata című programban résztvevő fiatalok olyan holokauszt túlélőkkel, időskorú budapesti lakosokkal beszélgethetnek, akiknek még saját emlékeik vannak a háború idejéről. Az ő történeteik alapján, a fiatalok részvételével helyspecifikus színházi előadások rendezésére kerül sor közösségi színházi szakértők és nemzetközi rendezők bevonásával.

A 12. Zsidó és Izraeli Filmfesztivál (ZsiFi) a Bálint Ház legjelentősebb projektje, aminek célja a zsidóságot és Izraelt, a hagyományt, történelmet, konfliktusokat és megoldásokat, kérdéseket és válaszokat bemutató filmek minél szélesebb körhöz eljuttatása, a filmfesztiválon évről-évre résztvevő több ezer nézőben a lehető legtöbb előítélet lebontása. Idén a ZsiFi témája a nők és a női egyenjogúság lesz. A levetített filmek közt számos olyan történettel is találkozunk, amik a jogegyenlőségért folytatott küzdelem igazságosságáról és sikereiről szólnak.

Budapest Főváros VII. kerület Erzsébetváros Önkormányzat Képviselő-testületének 15/2020. (IV. 17.) önkormányzati rendelete 4. § (4a) pontja alapján Alapítvány támogatására vonatkozó döntés meghozatala a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 4. pontja alapján a Képviselő-testület át nem ruházható hatáskörébe tartozik. Alapítvány támogatása esetén a (3) bekezdés szerinti döntéshozó javaslatot tesz a Képviselő-testületnek a támogatás összegére vonatkozóan.

Budapest Főváros VII. Kerület Erzsébetváros Önkormányzata 2023. évi költségvetéséről szóló 3/2023. (II. 15.) számú rendelete 6105 - Zsidó Budapest 150 éve támogatása költségvetési sora a két támogatás fedezetét biztosítja.

**Fentiek alapján kérem a Tisztelt Képviselő-testületet az előterjesztés megtárgyalására és a határozati javaslatban foglaltak elfogadására.**

**Határozati javaslatok**

**Budapest Főváros VII. kerület Erzsébetváros Önkormányzata Képviselő-testületének …/2023. (IX.20.) számú határozata a Bálint Zsidó Közösségi Ház Alapítvány Budapest 150 program keretében megvalósult Judafest fesztivál támogatásának tárgyában**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. a Bálint Zsidó Közösségi Ház Alapítvány (székhely: 1065 Budapest, Révay u. 16., adószám: 18176018-2-42, nyilvántartási szám: 01-01-0008237, bankszámlaszám: 16200106-11685838, képviseli: Kenesei Marcell igazgató) részére 6.000.000 Ft támogatást nyújt a Budapest 150 program keretében megvalósult Judafest fesztiválhoz.
2. az 1. pontban meghatározott támogatás időtartama 2023. augusztus 15. – 2023. december 31., az elszámolás határideje 2024. január 31.
3. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 2023. szeptember 30.

**Budapest Főváros VII. kerület Erzsébetváros Önkormányzata Képviselő-testületének …/2023. (IX.20.) számú határozata a Bálint Zsidó Közösségi Ház Alapítvány Budapest 150 program keretében megvalósuló rendezvények** **támogatásának tárgyában**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. a Bálint Zsidó Közösségi Ház Alapítvány (székhely: 1065 Budapest, Révay u. 16., adószám: 18176018-2-42, nyilvántartási szám: 01-01-0008237, bankszámlaszám: 16200106-11685838, képviseli: Kenesei Marcell igazgató) részére 9.000.000 Ft támogatást nyújt a Budapest 150 program keretében a fiatalok önkéntességét célzó Micve Hét, a Személyes Történelem projekt kibővített változata, valamint a 12. Zsidó és Izraeli Filmfesztivál megvalósításával összefüggő programok megvalósításához.
2. az 1. pontban meghatározott támogatás időtartama 2023. augusztus 15.- 2024. február 29., az elszámolás határideje 2024. március 31.
3. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 2023. szeptember 30.

Budapest, 2023. szeptember 5.

Niedermüller Péter

polgármester

Az előterjesztés mellékletei:

1. Judafest támogatási kérelem
2. Micve Hét támogatási kérelem
3. Micve Hét támogatási kérelem kiegészítése
4. Bálint Zsidó Közösségi Ház Alapítvány alapadatai