|  |  |  |  |  |
| --- | --- | --- | --- | --- |
| **Pályázó neve** | **Program rövid bemutatása** | **Összköltség** | **Igényelt támogatás** | **Javasolt támogatás** |
| **Állatorvosok az állatvédelemért országos alapítvány** | Több blokkból álló, ingyenes online képzés, gyakorlott kutyatartók és leendő kutyatartók részére, melynek keretében szó esne a kutyák betegségeiről, azok megelőzéséről, a témához kapcsolódó jogi kérdésekről, kutyás etikett szabályokról, tanácsokról, Budapest közeli menhelyekről. Az előadások végén az érdeklődőknek lehetőségük lenne kérdést feltenni a szakembereknek. | 381.000 Ft | 381.000 Ft | 381.000 Ft |
| **ZöldEb Kutyás Érdekvédelmi Egyesület** | Az egy éves programsorozat keretében edukációs programokkal elősegíteni a kutyatartók szemléletformálását, informálódását, különböző rendezvények, programok, tréningek és kiadványok segítségével. Fotózással egybekötött online szépségverseny keretében megismerni a kerület kutyusait. Havonta Kutyás fogadóóra keretében ingyenes segítségnyújtás és tanácsadás a gazdiknak. Tréner a futtatóban program (Almássy tér, Klauzál tér és Százház utcai futtató). Online közösségépítő játékok szervezése. Molinó kiállítás az Almássy téren. Gyerekeknek szánt edukációs programok, kiadványok a felelős állattartás témájában (Zeb Suli). Erzsébetvárosi kutyás piknik, valamint karácsonyi kutya süti sütés a Klauzál térnél. | 5.970.000 Ft | 5.970.000 Ft | 5.219.000 Ft |
| **Noé Állatotthon Alapítvány** | A projekt célja Erzsébetváros kutyatartóinak szemléletformálása, a felelős kutyatartás elterjesztése és a kutyások és nem kutyások közti esetleges feszültség csökkentése, a gyerekek, és a nem kutyatartók érzékenyítése, az kutyatartás pozitív hatásainak megismertetése az egyénre, illetve a közösségre nézve.  A pályázathoz kapcsolódó eseményeket, fontosabb információ hatékony áramlása érdekében az Alapítványhoz, illetve a projekthez kapcsolódó közösségi oldalak, Önkormányzat honlapján történő közzététel. Különböző foglalkozástípus megvalósítása szakértők bevonásával: interaktív foglalkozások a kerületi futtatókban (játékkal, a játék végén nyereménnyel történő motiváció), workshopok, drámapedagógiai foglalkozások szervezése gyermekek részére, vitaszínház szervezése kutyásoknak és nem kutyásoknak, 80-90 fős fórumon a kutyapiszok problémájának és az ivartalanítás fontosságának megvitatása. Kerekasztal beszélgetések fajtaválasztással kapcsolatban. Örökbefogadó nap szervezése, etológiai és állatorvosi témájú ismeretterjesztő előadások, művészeti verseny szervezése iskolások számára. | 5.980.000 Ft | 5.980.000 Ft | 400.000 Ft az örökbefogadó napok meg­szervezésére |
| **Kutyával egy mosolyért Alapítvány** | A program megvalósítása öt kerületi köznevelési intézményben, óvodás és alsó tagozatos gyerekeknek tartott 45 perces, játékos feladatokkal, beszélgetéssel, változatos mozgásformákkal színesített foglalkozások keretében valósulna meg. Állatasszisztált terápia bemutatása a kerületi családoknak, hasznos szabadidős programok szervezése. SNI gyerekek bevonása a programba. A programban való részvétel feltétele az előzetes regisztráció. A foglalkozásokon megszerzett tudásról online kvíz formájában lehet számot adni, melyért cserébe kutyás, képességfejlesztő nyereményt kaphatnak a gyerekek. A programra történő felhívás az Alapítvány közösségi oldalain, az Önkormányzat honlapján, az intézményekben kihelyezett plakátokon keresztül történne. | 330.000 Ft | 330.000 Ft | 0 Ft |
| **Összesen:** | | 6.000.000 Ft | | |