|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület** **2023. szeptember 20-ai rendes ülésére**

|  |  |
| --- | --- |
| **Tárgy:** | Felelős kutyatartást támogató programok megvalósítására kiírt felhívásra beérkezett pályázatok elbírálása |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

a jegyző jogkörében eljárva

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Képviselő-testület 207/2023. (VI. 21.) határozata alapján Önkormányzatunk pályázatot írt ki a felelős kutyatartást támogató programok megvalósítására (1. számú melléklet).

A pályázat benyújtására nyitva álló határidőig 4 db pályázat érkezett be. A pályázatokról készített összefoglaló táblázatot, valamint a javasolt támogatás összegét az előterjesztés 2. számú melléklete tartalmazza, a pályázatokat terjedelmükre, valamint az abban szereplő személyes adatokra tekintettel az előterjesztés nem tartalmazza, azok a Humánszolgáltató Irodán tekinthetőek meg. Valamennyi pályázat megfelelt a pályázati felhívásban foglalt feltételeknek.

A pályázati kiírás az elbírálás szempontjait az alábbiak szerint határozta meg:

*„- a program és a költségvetés kidolgozottsága,*

*- a pályázó eddigi szakmai tevékenysége, a programban résztvevők szakmai tapasztalata, képzettsége*

*- a helyi sajátosságok figyelembevétele*

*- a lakosság megszólítására tervezett intézkedések.”*

A felelős kutyatartást támogató programok megvalósítására irányuló pályázatra több komoly referenciával és szakmai háttérrel rendelkező pályázat érkezett. A Zöldeb egyesületnek több fővárosi önkormányzattal már van szakmai együttműködése, több sikeres szakmai programot szerveztek és bonyolítottak, korábban már Erzsébetvárosban is. Kiemelkedő szakmai háttérrel rendelkeznek. Beadott pályázatuk nem csak a kutyatulajdonosokat célozzák meg, hanem a felelős állattartásra való neveléssel megcélozzák óvodák és iskolák tanulóit is, illetve a nem-kutyás csoportokat is. A kutyatulajdonosok felé a legszélesebb körű programokat tervezik (a fajtaválasztástól a rendszeres futtatókban történő tréningekig és tanácsadásig), beleértve az állatok jóllétéig tartó közérthető ismeretterjesztést. Külön erőssége a pályázatuknak a kutyaürülék és kutyavizelet kezelés gyakorlatának megismertetése a mindennapokban, ami a legnagyobb gondot okozza jelenleg.

A másik két pályázatból azokat a programelemeket javaslom támogatásra, amelyek az adott szervezet erősségei (állatbetegségek, állattartás kérdései, valamint három örökbefogadó nap).

Fent leiírtak alapján tartalmazza a javaslat a ZöldEb Egyesület kiemelt támogatásban történő részesülését.

A Képviselő-testület hatáskörét a Budapest Főváros VII. Kerület Erzsébetváros Önkormányzata 2023. évi költségvetéséről szóló 3/2023. (II. 15.) önkormányzati rendelet, valamint a pályázati felhívás alapozza meg.

Fentiek alapján kérem a tisztelt Képviselő-testületet az előterjesztés megtárgyalására, és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (IX.20.) határozata a** **felelős kutyatartást támogató programok megvalósítása céljából kiírt pályázati felhívásra beérkezett pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a felelős kutyatartást támogató programok megvalósítása céljából kiírt pályázati felhívásra beérkezett pályázatok közül az alábbiak megvalósítása érdekében nyújt vissza nem térítendő támogatást:

|  |  |  |
| --- | --- | --- |
|  | Pályázó neve | Támogatás összege |
| a) | Állatorvosok az állatvédelemért országos alapítvány | 381.000 Ft |
| b) | ZöldEb Kutyás Érdekvédelmi Egyesület | 5.219.000 Ft |
| c) | NOÉ Állatotthon Alapítvány | 400.000 Ft  amely az örökbefogadó napok megvalósítására használható fel |
|  | Összesen | 6.000.000 Ft |

**Felelős**: Niedermüller Péter polgármester

**Határidő**: 2023. november 30.

Budapest, 2023. augusztus 28.

Szücs Balázs

alpolgármester

Melléklet:

1. melléklet: pályázati felhívás és melléklete
2. melléklet: összefoglaló a beérkezett pályázatokról